Ego Clarembaudus, dominus de Capis, notum facio me dedisse in eleemosynam, et acquitasse domui de Moris, quidquam tenebat et investita erat eadem ecclesia de Moris, de casamentis meis a Chierreve et in finagio ejusdem ville, et in omnibus emolumentis, excepto casamento domine Ysabiaus cognomento Orinde, scilicet in quantum ipsa de eodem casamento tenebat, ea die qua hec facta sunt, si quis vero adversus hanc eleemosynam aliquam calumniam movere voluerit, ego in omnibus garentiam portabo et acquitabo ut justum fuerit. Laudavit hec omnia uxor mea nomine Helisendis, et pueri mei Clarembaudus et Garnerius, et filia Elisabet. Actum anno Domini MºCºXCºIIIIº.